Cuneiform Tablet Kt 94/k 863B (AKT 6a 235)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma šu-ta-mu-zi e-lá-a en-um-a-šùr ù lá-ma-sí-ma a-na en-um-a-šùr ù a-lá-ḫi-im qí-bi₄-ma a ma-la na-áš-pé-er-tí-ku-nu ra-bi-ṣa-am ni-ḫu-za-ku-nu-tí a-bi-a DUMU be-e-be ra-bi₄-iṣ-ni i-na ša-am-ší ša ra-bi-ṣú-um e-ra-ba-ni iḫ-da-ma i-zi-za-ma lu DAM.GÀR a-bi-ku-nu lu ša a-wa-tám tí-šu-a-ni ra-bi-ṣú-um i-na ša-ḫa-tí-ku-nu li-zi-iz-ma i-na KÙ.BABBAR pá-ni-ma a-šar ta-ma-ḫa-ra-ni KÙ.BABBAR ša É a-lim{ki} šu-ta-aṣ-bi-ta-ma ma-lá a-bu-ku-nu ḫa-bu-lu KÙ.BABBAR ku-un-kà-ma šé-bi-lá-nim ra-bi₄-ṣú-um iš-tí-ku-nu li-ik-nu-uk-ma KÙ.BABBAR šé-bi-lá-nim-ma li-ma-am lu nu-ša-bi ṣí-ba-at ṣí-ib-tim lá i-ma-i-da-ku-nu-tí-ma li-ba-ku-nu e im-ra-aṣ ma-lá e-ṭá-ar É a-bi₄-ku-nu ep-ša šu-ma ta-da-ga-lá-ma ṭup-pu ḫa-ru-mu-tum ú ba-ba-a-tum ru-qá-tum i-ba-ší-ú ṭup-pí ku-un-kà-ma a-na DUMU um-me-a-nim ke-nim ša ki-ma ku-nu-tí pí-iq-da-ma u₄-me-e-ku-nu ba-lu-um mì-ma-ma lá tù-ri-qá-ma lá ta-sà-ḫu-ra iš-tí ra-bi₄-ṣí-im tí-ib-a-nim-ma a-tal-kà-nim a-na-kam a-šu-ku-bi₄-im ni-iṣ-ba-at um-ma né-nu-ma 5 ma-na KÙ.BABBAR i-na ša ṭup-pì-kà ša-lim-a-šùr i-dí-na-kum a-dí KÙ.BABBAR ša a-ma-kam ta-za-kà-ra-ni KÙ.BABBAR kà-ú-nam lá i-mu-ni-a-tí 0.66666 ma-na KÙ.BABBAR ig-ri ra-bi₄-ṣí-im 0.33333 ma-na KÙ.BABBAR a-na-kam il₅-qé 0.33333 ma-na a-ma-kam i-lá-qé 16.33333 GÍN KÙ.BABBAR a-na qá-tí-šu-nu ni-dí-in 0.5 ma-na 6.66666 GÍN KÙ.BABBAR ga-mar-šu-nu É tám-kà-ri-im a ṣí-ib-tim ni-il₅-qé a-ma-kam KÙ.BABBAR ku-un-kà-nim-ma iš-tí a-li-ki-im pá-nim-ma šé-bi₄-lá-nim-ma DAM.GÀR lu nu-ša-bi₄ ù KÙ.BABBAR 1 ma-na ú 2 ma-na šé-bi₄-lá-nim šé-bi₄-lá-nim-ma ú-ṭá-tám 10 BANEŠ a pá-ni-ku-nu lu ni-iš-pu-uk um-ma e-lá-a-ma šu-ma a-ḫu-a a-tù-nu ší-im TÚG KÙ.BABBAR ku-un-kà-nim-ma gi-im-lá-ni